སོར་ཆུད་འབད་ནི་རྐྱངམ་གཅིག་མེན་པར་ འགན་འཁྲི་བཀལ་ནི་དེ་ཡང་ གལ་ཆེ། – ཀུན་གསལ། – རྒྱལ་ཡོངས་ཉིན་བསྟར་གསར་ཤོག།
Tuesday , November 29 2022
ཀུན་གསལ། – རྒྱལ་ཡོངས་ཉིན་བསྟར་གསར་ཤོག།
གདོང་ཤོག།
གནས་ཚུལ།
རྩོམ་སྒྲིག།
རྒྱས་བཤད།
བསམ་འཆར།
རྩེད་རིགས།
ལམ་སྲོལ།
གསར་ཤོག་དང་དུས།
གྲོས་གནས།
བརྙན་ཐག།
སོར་ཆུད་འབད་ནི་རྐྱངམ་གཅིག་མེན་པར་ འགན་འཁྲི་བཀལ་ནི་དེ་ཡང་ གལ་ཆེ།
admin May 21, 2017 རྩོམ་སྒྲིག། Leave a comment 1,421 Views
༉ ད་ལྟོ་ འཚོགས་གནང་པའི་བསྒང་ཡོད་མི་ རྒྱལ་ཡོངས་ཚོགས་འདུ་དང་ རྒྱལ་ཡོངས་ཚོགས་སྡེ་གཉིས་ཆ་ར་གིས་ ངན་ལྷད་བཀོག་སྡོམ་ལྷན་ཚོགས་ཀྱི་ ལོ་བསྟར་སྙན་ཞུ་༢༠༡༦ ཅན་མའི་གུ་ གསུང་གྲོས་གནངམ་ད་ ལྷན་ཚོགས་ཀྱི་ ཁ་ཐུག་ལས་ རྒྱལ་ཁབ་ནང་ ངན་ལྷད་མར་ཕབདང་ སྔོན་འགོག་འབད་ནི་ལུ་ འཇིགས་སྣང་མེད་པར་ ཕྱག་ཞུ་སྟེ་ མངོན་གསལ་ཅན་གྱི་ གྲུབ་འབྲས་བཏོན་མི་ལུ་ ལེགས་བསྟོད་གནང་ཡི།
ཚོགས་ཁང་གོང་འོག་༢ ཆ་ར་གིས་ སྙན་ཞུ་གུ་ གསུང་གྲོས་ཞིབ་པར་གནང་མི་དེ་གིས་ ངན་ལྷད་ལུ་ གདོང་ལེན་འབད་ནིའི་ནང་ རྒྱབ་སྐྱོར་ཡོད་མི་གིས་མ་དོ་བར་ སྔོན་འགོག་འབད་ནི་དེ་ སྤྱི་རུབ་ཀྱི་ འགན་ཁུར་ཨིན་པའི་ བརྡ་མཚོན་གསལ་སྟོན་འབདཝ་མས།
འདས་པའི་ཉིནམ་༢ ཀྱི་རིང་ལུ་ རྒྱལ་ཡོངས་ཚོགས་འདུ་གིས་ བདག་སྐྱོང་དང་འབྲེལ་བའི་ ཉོགས་བཤད་ཚུ་ ངན་ལྷད་བཀོད་སྡོམ་ལྷན་ཚོགས་ཀྱིས་ དང་ལེན་གྱི་དོན་ལུ་ འབྲེལ་ཡོད་ལས་སྡེ་ཚུ་ནང་ ལོག་བཏང་མི་དང་འཁྲིལ་ དབྱེ་ཞིབ་འབདཝ་ད་ ཞི་གཡོགཔ་ཚུ་གི་ སེམས་ཤུགས་ཉམས་འགྱོ་བའི་སྐོར་ རྩོད་འགྲན་གནང་ཡི།
འཐུས་མི་ཚུ་ལུ་ ཚ་གྱང་ལང་དགོཔ་ བྱུང་མི་དེ་ཡང་ ལྷན་ཚོགས་ཀྱི་ གྲོས་འདེབས་དང་འཁྲིལ་ འབྲེལ་ཡོད་ལས་སྡེ་ཚུ་གིས་ ཞིབ་དཔྱད་རྐྱབ་ད་ ཞི་གཡོགཔ་ཚུ་ མི་མང་གི་གདོང་ཁར་ བརྙས་བཅོས་དང་ མི་དཀར་ལ་ཞྭ་ནག་སྤུབས་པའི་ ཁ་ཉེས་བཀལ་དོ་བཟུམ་ མཐོང་སྣང་བྱུང་ནི་དེ་གིས་ཨིན་མས།
འདས་པའི་ལོ་ནང་ ངན་ལྷད་བཀོད་སྡོམ་ལྷན་ཚོགས་ཀྱིས་ ངན་ལྷད་དང་འབྲེལ་བའི་ ཉོགས་བཤད་༣༥༢ ཐོབ་མི་ཚུ་གི་གྲས་ལས་༡༢༦ བདག་སྐྱོང་དང་འབྲེལ་བའི་ གནད་དོན་ཚུ་ཨིནམ་ལས་ བདག་སྐྱོང་དང་ལེན་གྱི་དོན་ལུ་ ལས་སྡེ་ཚུ་ལུ་བཏང་ནུག།
ལམ་ལུགས་དང་འཁྲིལ་བ་ཅིན་ ཉོགས་བཤད་ཚུ་ བདག་སྐྱོང་དང་འབྲེལ་བའི་ དཀའ་ངལ་དང་ ངན་ལྷད་མེན་པའི་ འཆར་སྣང་བྱུང་སྐབས་ འབྲེལ་བ་ཡོད་པའི་ ལས་སྡེ་ཚུ་ལུ་ བརྗེ་སོར་འབདཝ་བཞིན་དུ་ ལས་སྡེ་ཚུ་གིས་ ཉོགས་བཤད་ཚུ་ལུ་ དབྱེ་ཞིབ་འབད་ཞིནམ་ལས་ ཟླ་ངོ་༡ གི་ནང་འཁོད་ ལྷན་ཚོགས་ལུ་ དང་ལེན་གྲུབ་པའི་ སྙན་ཞུ་ཕུལ་དགོཔ་ཨིན་མས།
འཐུས་མི་ཚུ་གིས་འབད་བ་ཅིན་ དང་ལེན་གྱི་དོན་ལུ་ ཞིབ་དཔྱད་འབདཝ་ད་ ཁ་ཉེས་ཕོག་མི་ ཕོ་མོ་གང་རུང་ལུ་ ཉེས་མེད་ཐོན་སོང་རུང་ ཧེ་མ་ལས་ མི་སྡེའི་ནང་ མིང་གཏམ་མེདཔ་ བཏང་ཡོད་ནི་དེ་གིས་ ཞི་གཡོགཔ་ཚུ་ལུ་ བརྩོན་ཤུགས་བསྐྱེད་དེ་ ཕྱག་ཞུ་ནི་ལུ་ སེམས་ཤུགས་ཉམས་འགྱོཝ་མས་ཟེར་ཨིན་མས།
མ་གཞི་ འཐུས་མི་ཚུ་ལུ་ འདི་བཟུམ་མའི་ གནད་དོན་ནང་ ཚ་གྱང་ལང་དགོཔ་ཅིག་ཨིན་རུང་ བདག་སྐྱོང་དང་འབྲེལ་བའི་ དང་ལེན་བ་ལྷག་པའི་ ཐུགས་བཞེད་གནང་དགོཔ་དང་ གནད་དོན་གལ་ཅན་གཞན་ཚུ་གི་སྐོར་ གསུང་གྲོས་གནང་ནི་དེ་ གནམ་མེད་ས་མེད་ཁག་ཆེ།
ག་འཆརཔ་ཟེར་བ་ཅིན་ ངན་ལྷད་བཀག་སྡོམ་ལྷན་ཚོགས་ཀྱི་ སྙན་ཞུ་ནང་ གཞུང་དངུལ་ལྐོག་ཟ་འབད་བའི་ རྩོད་དོན་ཁག་༡༢ ནང་ འབྲེལ་གཏོགས་ཡོད་པའི་ ཉེས་འཛུགས་ཅན་༡༧ ལུ་ ཁྲིམས་གཅོད་འབད་ཚར་ཡོད་རུང་ འཁྲུན་ཆོད་བསྟར་སྤྱོད་ཀྱི་དོན་ལུ་ བསགས་ལུས་ཡོད་མིའི་སྐོར་ གསུང་གྲོས་གནང་ཡོད་རུང་ འགན་འཁྲི་ག་ལུ་ཕོགཔ་ཨིན་ན་ གསུང་གྲོས་གནང་དགོཔ་དེ་ ག་ནི་བ་ གལ་ཆེཝ་སྦེ་མཐོངམ་མས།
ཁྲིམས་འདུན་གོང་འོག་ཚུ་གིས་ རྩོད་བཤེར་རིམ་པར་གནང་སྟེ་ ཉེས་འཛུགས་ཅན་ཚུ་ལས་ རྒྱུ་དངོས་གང་ཡོད་ བཙན་ལེན་དང་ དམངས་དངུལ་ལྐོག་ཟ་འབད་བའི་ ཡོངས་བསྡོམས་དངུལ་ཀྲམ་ས་ཡ་༡༠༩.༩༦༩ དེ་ཅིག་ སོར་ཆུད་འབད་དགོ་པའི་ ཁྲིམས་ཀྱི་བཀའ་རྒྱ་གནང་ཡོད་རུང་ ད་ཚུན་གྱི་བར་ན་ གཞུང་གི་རྩིས་ཁྲའི་ནང་ སོར་ཆུད་མ་འབད་བར་འདུག།
ལམ་ལུགས་དང་འཁྲིལ་བ་ཅིན་ འཁྲུན་ཆོད་བསྟར་སྤྱོད་འབད་ནི་དེ་ རྩོད་དཔོན་ཡོངས་ཁྱབ་ཡིག་ཚང་དང་ ཁྲིམས་འདུན་ཚུ་ལུ་ འགན་འཁྲི་ཕོག་དགོཔ་ཨིན་རུང་ སྤྱི་ལོ་༢༠༠༩ ལས་ ད་ཚུན་གྱི་བར་ན་ མ་དངུལ་སོར་ཆུད་མ་འབད་མི་དེ་ གཙུག་སྡེ་དེ་གཉིས་ཀྱི་ འཐུས་ཤོར་སྦོམ་ཅིག་ཨིན་མས།
འདི་འབདཝ་ལས་ ཁ་ཙ་ རྒྱལ་ཡོངས་ཚོགས་འདུ་གིས་ གནད་དོན་དེ་ལུ་ གཙོ་རིམ་བཟུང་སྟེ་ ལྐོག་ཟ་འབད་བའི་ གཞུང་དངུལ་ཚུ་ སོར་ཆུད་འབད་དགོ་པའི་ བཀའ་རྒྱ་གནང་ཡོད་རུང་ ད་ཚུན་སོར་ཆུད་མ་འབད་བར་བཞག་མིའི་ འགན་འཁྲི་ག་ལུ་ བཀལ་དགོཔ་ཨིན་ན་ ཐག་བཅད་ནི་དེ་ཡང་ གལ་ཆེ་ཟེར་ ཞུ་ནི་ཨིན།
About admin
Previous རྒྱལ་རབས་ཆོས་ཚན་ རྫོང་ཁའི་ཐོག་ལུ་ སློབ་སྟོན་འབད་ནིའི་ གྲ་སྒྲིག་མེདཔ།
Next གླང་མཐིལ་རྒེད་འོག་གིས་ མོ་བཏབ་ཐོག་ལས་ དངུལ་ཐོག་ཨ་ལཱན་ཅི་ འཛུགས་སྐྱོང་འབད་ནི།
Related Articles
གོ་བརྡ་ལས་རིམ་བ་ ཉེས་ཆད་ལུ་ གཙོ་རིམ་སྒྲིག་དགོ་པའི་ མངོན་གསལ།
November 5, 2022
ནམ་ཕུགས་ཀྱི་ བཙན་ཐབས་ལུ་བལྟ་དགོཔ།
October 29, 2022
དོན་སྨིན་ཅན་གྱི་ ལཱ་གཡོག་གནས་སྟངས་བཟོ་དགོཔ།
October 26, 2022
Check Also
ནང་འཁོད་ཐོན་སྐྱེད་ལུ་ གཙོ་རིམ་སྒྲིག་པ་ཅིན་ལེགས་ཆ་འབྱུང་ནི།
༉ རྒྱལ་ཁབ་ཀྱི་གནས་སྟངས་ འགྱུར་བ་འགྱོ་དོ་ཡོད་མི་དང་བསྟུན་ དེ་བསྟུན་གྱི་ བྱ་སྒོའི་རིམ་པ་ཚུ་བསྒྲིག་ནི་དེ་ གལ་ཆེཝ་སྦེ་ར་ཡོདཔ་ལས་ ཧེ་མ་འབད་ཚར་མི་དང་ ད་ལྟོ་འབད་བའི་བསྒང་ཡོད་མི་ མ་འོངས་པར་འབྱུང་འགྱུར་གྱི་ གོ་རིམ་ཚུ་བསྒྲིག་སྟེ་ར་ སྡོད་དགོཔ་འདུག། ཕྱོགས་ཅིག་ལས་ ནད་ཡམས་ཀྱིས་ འབྲུག་པའི་དཔལ་འབྱོར་གྱི་གནས་སྟངས་དེ་ རྒྱ་ཆེཝ་སྦེ་ར་ …
Leave a Reply Cancel reply
Your email address will not be published. Required fields are marked *
Comment
Name *
Email *
Website
Save my name, email, and website in this browser for the next time I comment.
ཀོ་རོ་ན་བའེ་རཱསི་༼COVID-19༽ ཐོབ་མི་༢,༥༩༦ ལུ་ཡར་སེང་།
༉ རྒྱལ་ཁབ་ནང་ ནད་ཡམས་ཀོ་བིཌ་-༡༩ ཐོབ་མི་གསརཔ་མ་ཐོན་པར་ བདུན་ཕྲག་དག་པ་ཅིག་ ཡར་སོཔ་ཨིན་པས།
ད་ལྟོ་ ཀོ་བིཌ་-༡༩ ཐོབ་མིའི་ གྱངས་ཁ་༢,༥༩༦ ༼ཕོ་༡,༥༩༢ མོ་༡,༠༠༤༽ལུ་ར་ ཚད་འཛིན་འབད་ཚུགས་ཏེ་ཡོདཔ་ད་ ནདཔ་དེ་ཚུ་གི་གྲས་ལས་༢,༥༨༥ ༼ཕོ་༡,༥༨༥ མོ་༡,༠༠༠༽ དྲག་ཡོདཔ་བཞིན་དུ་ ད་ཚུན་གྱི་བར་ན་ ནད་ཡམས་ལུ་བརྟེན་ ཕོ་སྐྱེས་༢ དང་ ཨམ་སྲུ་༡ ལུ་ ཤི་རྐྱེན་བྱུང་ནུག།
ད་ལྟོ་ རྐྱང་གནས་ཟུར་བཞག་ནད་ཁང་ནང་ ནདཔ་༨ མ་གཏོགས་མེད་མི་དེ་ཡང་ ཕོ་༥ དང་ མོ་༣ ཨིན་པའི་གནས་ཚུལ།
གཟའ་སྐར་འཕྲོད་སྦྱོར་བཟང་ངན།
ལྕགས་གླང་ཟླ་༨ པའི་ཚེས་༡༥ སྤྱི་ལོ་༢༠༢༡ ཟླ་༩ པའི་ཚེས་༢༠ ལུ།
རེས་གཟའ་མིག་དམར། སྐར་མ་མོན་དྲུ། ཉིནམ་ལྕགས་ཁྱི། རྟེན་འབྲེལ་སྐྱེ་བ། འཕྲོད་སྦྱོར་ས་མེ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ ལོ་བསྟར་དུས་ཀྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ ཡིག་ཚང་རྩིས་སྤྲོད་ལེན་འབད་ནི་ གཉེན་རྐྱབ་ནི་དང་ རྟེན་འབྲེལ་བརྩི་ནི་ ཁྱིམ་གསར་ནང་འཛུལ་ནི་ ཚོང་ལཱ་གསརཔ་འགོ་བཙུགས་ནི་ དམག་དཔོན་གསརཔ་བསྐོས་ནི་དང་ དམག་སྦྱོང་འགོ་བཙུགས་ནི་ ས་ཐག་རིང་སར་འགྲོ་འགྲུལ་འབད་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་སྔ་མ་ སྤྱི་ལོ་༢༠༢༡ ཟླ་༩ པའི་ཚེས་༢༢ ལུ།
རེས་གཟའ་ཕུར་བུ། སྐར་མ་ཁྲུམས་སྨད། ཉིནམ་ཤིང་བྱི། རྟེན་འབྲེལ་སྲིད་པ། འཕྲོད་སྦྱོར་ཆུ་རླུང་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ དུས་རྒྱུན་གྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་ཤུལ་མ་ སྤྱི་ལོ་༢༠༢༡ ཟླ་༩ པའི་ཚེས་༢༣ལུ།
རེས་གཟའ་པ་སངས། སྐར་མ་ནམ་གྲུ། ཉིནམ་མེ་གླང་། རྟེན་འབྲེལ་ཚོར་བ། འཕྲོད་སྦྱོར་ས་ཆུ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་བཟངམ་ལས་ ལྷ་སྲུང་གསོལ་ནི་དང་ ཕྱྭ་འགུགས་རྐྱབ་ནི་ གོ་གནས་གསརཔ་བསྐོས་ནི་དང་ ཡིག་ཚང་རྩིས་སྤྲོད་ལེན་འབད་ནི་ རིག་གནས་ཡིག་རྩིས་ལྷབ་ནི་ སྡོད་གནས་སྤོ་ནི་ ཚོང་ལཱ་གསརཔ་འགོ་བཙུགས་ནི་ ཁྱིམ་གསར་ནང་འཛུལ་ནི་ གོང་མའི་ཞབས་སར་བཅར་ནི་ ལེགས་པའི་བསྟུན་གྲོས་འབད་ནི་ ཀླུ་ཐེབས་ཡོད་པས། ཀླུ་བསངས་དང་ ཀླུ་ཆོག་ཀླུ་གཏོར་བཏང་ནི་ ཀླུའི་བུམ་གཏེར་བཙུགས་ནི་ ཞིང་ཁར་སོན་བཏབ་ནི་ཚུ་ ལེགས་ཤོམ་ཡོད།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།